b"\n_START_ARTICLE_\nCal Masses (el Prat de Llobregat)\n_START_SECTION_\nDescripci\xc3\xb3\n_START_PARAGRAPH_\nMasia que correspon a la tipologia 2.I de l'esquema de Dan\xc3\xa9s i Torras, amb la variant de tenir dos cossos laterals adossats. La coberta \xc3\xa9s a dues vessants perpendicular a la fa\xc3\xa7ana. Consta de planta baixa, pis i golfes. El seu cos principal est\xc3\xa0 tancat i sembla nom\xc3\xa9s habitat un dels cossos laterals. Possible masoveria. La profusi\xc3\xb3 de pedra amb argamassa com a material constructiu, afegida a detalls decoratius com el d'ull oval de les golfes, fan pensar en una cronologia primerenca dins el conjunt de masies del Prat (finals segle XVIII)."